Emilio Aguinaldo

Emilio Aguinaldo y Famy (22 Mac 1869 – 6 Februari 1964) ialah seorang jeneral, ahli politik, dan pejuang kemerdekaan yang menjadi Presiden pertama Filipina (1899-1901), dan menjadi presiden negara Asia pertama yang mempunyai sebuah republik berpelembagaan. Beliau memainkan peranan yang utama dalam Revolusi Filipina (1896 - 1898) terhadap penjajah Sepanyol, serta dalam Perang Filipina-Amerika Syarikat (1899 - 1901) menentang pendudukan Amerika Syarikat.

Di negara Filipina, Aguinaldo dianggap sebagai Presiden Filipina yang pertama serta yang termuda, walaupun kerajaannya gagal untuk mendapat sebarang pengiktirafan daripada negara-negara asing. Di negara Filipina juga, beliau merupakan seorang wira negara. Walau bagaimanapun, beliau juga mempunyai kontroversi yang disebabkan oleh dakwaan terhadap beliau dalam pembunuhan pemimpin revolusi Andrés Bonifacio dan jeneral Antonio Luna, dan juga kerana beliau didakwa bekerjasama dengan Empayar Jepun semasa pendudukan Jepun di Filipina pada Perang Dunia Kedua.

 Kehidupan awal dan kerjaya 
Dilahirkan di Cavite El Viejo (kini Kawit), provinsi Cavite, kepada Carlos Aguinaldo dan Trinidad Famy, Aguinaldo merupakan anak ketujuh dalam sebuah keluarga Mestizo-Cina yang terdiri daripada lapan adik-beradik. Ayahnya adalah gobernadorcillo (ketua bandar) dan sebagai kaum minoriti, mereka menikmati kehidupan yang agak kaya dan berkuasa.

Aguinaldo menerima pendidikan asasnya daripada nenek saudara dan kemudian menyertai sekolah rendah di tempal asalnya. Pada tahun 1880, beliau belajar di Colegio de San Juan de Letran, sebuah sekolah menengah, tetapi terpaksa menamatkan pendidikannya pada tahun ketiga ketika ayahnya meninggal dunia untuk membantu ibunya mengurus ladang.

Ketika berumur 17 tahun, Emilio dipilih sebagai cabeza de barangay untuk Binakayan, bario yang paling maju di Cavite El Viejo. Beliau memegang jawatan itu selama lapan tahun, sementara melibatkan diri dalam perkapalan antara pulau, dan membuat perjalanan sejauh selatan sehingga Kepulauan Sulu.

Pada tahun 1893, Undang-undang Maura diluluskan untuk menyusun semula kerajaan-kerajaan bandar dengan tujuan untuk menyebabkan kerajaan-kerajaan itu lebih berkesan dan bebas. Gelaran ketua bandar ditukar daripada gobernadorcillo kepada Kapitan Perbandaran pada tahun 1895. Pada 1 Januari 1895, Aguinaldo dipilih sebagai ketua bandar dan menjadi orang pertama untuk memegang jawatan Kapitan Perbandaran di Cavite El Viejo.

Aguinaldo berkahwin dengan Hilaria Del Rosario (1877-1921) pada tahun 1896 dan mereka dikurniakan dengan lima orang anak: Miguel, Carmen, Emilio Jr., Maria and Cristina. Selepas kematian isterinya, beliau berkahwin dengan Maria Agoncillo.

Galeri

 Rujukan 



 Pautan luar 
 Projek Jawatan Presiden Filipina
 Tokoh-tokoh Filipina dalam Sejarah - Emilio Aguinaldo

 Kolej Emilio Aguinaldo

Kategori:Jeneral Filipina
Kategori:Kematian akibat trombosis
Kategori:Pereka bendera
Kategori:Presiden Filipina
Kategori:Revolusioner Filipina
Kategori:Pemimpin yang berkuasa melalui rampasan kuasa